*STARO STEKLO – DRAGOCENA SUROVINA*

*Stara steklenica, ki je primerna za nova polnjenja, se lahko v ponovni proces polnitve vrne tudi 50-krat. Steklenice za enkratno uporabo pa zbiramo za ponovno predelavo in odlagamo v zabojnike za steklo.*

Stekla je nekaj več kot 10 % vseh odpadkov. Največ lahko naredimo za okolje, če dajemo prednost nakupu pijač v steklenicah za večkratno uporabo in jih vračamo v trgovine. Stara steklenica, ki je primerna za nova polnjenja, se lahko v ponovni proces polnitve vrne tudi 50-krat. Steklenice za enkratno uporabo pa zbiramo za ponovno predelavo in odlagamo v zabojnike za steklo. Proizvodnja reciklažnega stekla porabi 20 % manj energije kot proizvodnja novega stekla in hkrati prihrani uvoz dragocenih surovin.

V zabojnik za steklo SODIJO:

* steklenice in stekleničke
* kozarci za vlaganje
* druge steklene posode, razbiti kozarci

Opozorilo
S steklene embalaže je potrebno odstraniti nesteklene pokrove, zamaške in sponke! Iz steklenic izlijemo tekočino!

V zabojnik za steklo NE SODIJO:

* ogledala, kristal
* steklo svetil
* okensko steklo
* armirano in svinčevo steklo
* neonske in halogenske cevi

Članek sem dobil v reviji DELO

Jaz mislim da bi morali bolj reciklirati steklo, saj s tem zmanjšamo onesnaževanje okolja.